Valgkampen er fuld af løfter. Nu lover Karina Kroustrup gratis offentlig transport til alle.

Folketingskandidaten i Aalborg Nord kredsen vil skabe et reelt alternativ til personbiler. Pengene skal hentes fra de nuværende udgifter til administration af salg og kontrol af billetter samt fra grønne afgifter, som en radikal grøn skattereform vil medføre. Karina Kroustrup vil bytte bilerne ud med busser for at mindske CO2 udledningen, og trængslen på de danske veje. - Ved at gøre tog og busser gratis har vi grundlaget for en dynamisk kollektiv trafik, der kan udbygges og stabiliseres. Vi vil hermed have et godt grundlag for at få tog og busser til tiden og hyppigere afgange, siger karina Kroustrup i en pressemeddelelse.